Roldvej ved Aars var onsdag eftermiddag spærret et par timer. Klokken 15:52 fik politiet melding om, at to biler var kørt sammen midt på vejen. Den ene person befandt sig inde i bilen, da politiet kom frem, mens den anden var røget ud ad bilen. - Den seneste melding derfra er, at det er kritisk. Men de er begge ved bevidsthed, fortæller Per Vagn, vagtchef ved Nordjyllands Politi. Der var en del oprydningsarbejde i forbindelse med færdselsuheldet. Derfor var Roldvej spærret mellem Aggersundvej (hovedvej 29) og Viborgvej (hovedvej 13). Ifølge trafikken.dk var oprydningen afsluttet klokken 18:10, og vejen er åbnet igen.

Referat:
Roldvej ved Aars er spærret, mens der ryddes op efter et færdselsuheld.